Tamedyazt taqbaylit tamensayt maci d yiwet neɣ d snat n tewsatin i tesɛa akken i d yenna Ḥ.Basset: " tamedyazt n leqbayel tettawi-d ɣef waṭas n lesnaf n tmedyazt i yellan"6, akken i dnenna tamedyazt tesɛa aṭas n tewsatin, tettawi-d ɣef semmus n tewsatin seg-sent tamedyazt n tyemmat, tamedyazt tadeyanit, tamedyazt n lwaqt n uxeddim, tamedyazt n tmetti, tamedyazt n lfuruḥ. Yal tawsit tebda ɣef lesnaf imectaḥ, si tewsatin-nni i d nehder cit ɣef tmedyazt n lfuruḥ. Tamedyazt-agi d tin ara d-naf seg zman aqdim, ɣef waya ad naf kra n yimyura i yuran fella-s nnad: "lfuruḥ n zman aqdim ur cbin ara widak n tallit-agi i deg nella". Imi lfuruḥ n zik ad d-naf deg sen cbaḥa n wawal i d-ttawint tlawin s yisefra, acku tamedyazt-agi ktar n tiyad d lxedma n tilawin. Tagnit n lfuruḥ d zhu d tagnit anida i yettekes umdan ɣef wul-is, ur yettxemim ara ɣef kra nniḍen, yettara-tt i teḍsa d uqessar yessbgan-d lfarḥ n daxel i wid 1 Joubert.J.L.,. la poésie, Ed.Armand Colin, 2006, p. 05.